CELEX: 22011D0117
Language: lv
Date: 2011-10-21 00:00:00
Title: EEZ Apvienotās komitejas Lēmums Nr. 117/2011 ( 2011. gada 21. oktobris ), ar ko groza EEZ līguma IX pielikumu (Finanšu pakalpojumi)

22.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 341/81
            
         EEZ APVIENOTĀS KOMITEJAS LĒMUMS
   Nr. 117/2011
   (2011. gada 21. oktobris),
   ar ko groza EEZ līguma IX pielikumu (Finanšu pakalpojumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma IX pielikums tika grozīts ar EEZ Apvienotās komitejas 2011. gada 1. jūlija Lēmumu Nr. 78/2011 (1).
            
         
               (2)
            
            
               Līgumā jāiekļauj Eiropas Parlamenta un Padomes 2009. gada 16. septembra Direktīva 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (2).
            
         
               (3)
            
            
               Direktīva 2009/103/EK atceļ Padomes Direktīvas 72/166/EEK (3), 84/5/EEK (4), 90/232/EEK (5) un Eiropas Parlamenta un Padomes Direktīvas 2000/26/EK (6) un 2005/14/EK (7), kuras ir iekļautas Līgumā un tāpēc ir atceļamas saskaņā ar Līgumu, izņemot tos Direktīvu 2000/26/EK un 2005/14/EK noteikumus, kas groza Padomes Direktīvas 73/239/EEK (8) un 88/357/EEK (9), kas tiks atceltas saskaņā ar Līgumu atbilstoši EEZ Apvienotās komitejas lēmumam par Eiropas Parlamenta un Padomes Direktīvas 2009/138/EK (10) iekļaušanu Līgumā.
            
         
               (4)
            
            
               Esošais EEZ pielāgojums Direktīvai 2000/26/EK būtu jāsaglabā attiecībā uz Direktīvu 2009/103/EK,
            
         IR PIEŅĒMUSI ŠO LĒMUMU.
   1. pants
   Līguma IX pielikumu groza šādi:
   
               1)
            
            
               aizstāj 8. punkta tekstu (Padomes Direktīva 72/166/EEK) ar šādu:
               “32009 L 0103: Eiropas Parlamenta un Padomes 2009. gada 16. septembra Direktīva 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (OV L 263, 7.10.2009., 11. lpp.).
               Direktīvas noteikumi šā Līguma nolūkā jālasa ar turpmāk minētajiem pielāgojumiem.
               Direktīvas 21. panta 6. punktu izsaka šādi:
               
                  “Atlīdzības prasību administrēšanas pārstāvja norīkošana pati par sevi nav filiāles atvēršana Direktīvas 92/49/EEK 1. panta b) punkta nozīmē, un atlīdzības prasību administrēšanas pārstāvi neuzskata par iestādi Direktīvas 88/357/EEK 2. panta c) punkta nozīmē.” ”;
               
            
         
               2)
            
            
               svītro 9. punkta (Padomes Otrā direktīva 84/5/EC), 10. punkta (Padomes Trešā direktīva 90/232/EEK) un 10.a punkta (Eiropas Parlamenta un Padomes Direktīva 2000/26/EK) tekstu.
            
         2. pants
   Direktīvas 2009/103/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2011. gada 1. novembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (11).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2011. gada 21. oktobrī
      
         
            EEZ Apvienotās komitejas vārdā –
         
         
            priekšsēdētājs
         
         Kurt JÄGER
      
   
   
      (1)  OV L 262, 6.10.2011., 45. lpp.
   
      (2)  OV L 263, 7.10.2009., 11. lpp.
   
      (3)  OV L 103, 2.5.1972., 1. lpp.
   
      (4)  OV L 8, 11.1.1984., 17. lpp.
   
      (5)  OV L 129, 19.5.1990., 33. lpp.
   
      (6)  OV L 181, 20.7.2000., 65. lpp.
   
      (7)  OV L 149, 11.6.2005., 14. lpp.
   
      (8)  OV L 228, 16.8.1973., 3. lpp.
   
      (9)  OV L 172, 4.7.1988., 1. lpp.
   
      (10)  OV L 335, 17.12.2009., 1. lpp.
   
      (11)  Konstitucionālās prasības nav norādītas.